CELEX: 32019D0015(01)
Language: da
Date: 2019-06-07 00:00:00
Title: Den Europæiske Centralbanks afgørelse (EU) 2019/1006 af 7. juni 2019 om ændring af afgørelse ECB/2011/20 om fastsættelse af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelserne (ECB/2019/15)

20.6.2019   
               
               
                  DA
               
               
                  Den Europæiske Unions Tidende
               
               
                  L 163/103
               
            
         DEN EUROPÆISKE CENTRALBANKS AFGØRELSE (EU) 2019/1006
         af 7. juni 2019
         om ændring af afgørelse ECB/2011/20 om fastsættelse af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelserne (ECB/2019/15)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1 og 12.1, og artikel 17, 18 og 22, og
         under henvisning til retningslinje ECB/2012/13 af 18. juli 2012 om TARGET2-securities (1), særlig artikel 4, stk. 2, litra d), og artikel 15,
         ud fra følgende betragtninger:
         
                     (1)
                  
                  
                     Afgørelse ECB/2011/20 (2) fastsætter anvendelsesproceduren for værdipapircentralers adgang til TARGET2-Securities tjenesteydelserne, der omfatter et krav om, at værdipapircentralen har fået en positiv vurdering af den kompetente myndighed på grundlag af Det Europæiske System af Centralbankers/Det Europæiske Værdipapirtilsynsudvalgs anbefalinger om et værdipapirafviklingssystem. Det Europæiske System af Centralbankers/Det Europæiske Værdipapirtilsynsudvalgs anbefalinger om et værdipapirafviklingssystem er blevet afløst af principperne for infrastrukturer på det finansielle marked fra Udvalget om Betalings- og Markedsinfrastrukturer og Den Internationale Børstilsynsorganisation (3) eller et sæt krav, der gennemfører disse principper, som, for eksempel i Det Europæiske Økonomiske Samarbejdsområde, er gennemført ved Europa-Parlamentets og Rådets forordning (EU) nr. 909/2014 (4).
                  
               
                     (2)
                  
                  
                     Styrelsesrådet for Den Europæiske Centralbank (ECB) vedtog den 25. januar 2019 afgørelse (EU) 2019/166 (ECB/2019/3) (5), som oprettede Markedsinfrastrukturrådet (Market Infrastructure Board, MIB) i dets nuværende sammensætning. Tidligere har Markedsinfrastrukturrådet mødtes i forskellige særlige sammensætninger, og T2S-rådet har fungeret som en af disse særlige sammensætninger.
                  
               
                     (3)
                  
                  
                     Der er blevet foretaget visse ændringer af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelser, særligt hvad angår adgangskriterium 2 for værdipapircentraler.
                  
               
                     (4)
                  
                  
                     Afgørelse ECB/2011/20 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse ECB/2011/20 ændres som følger:
            
                        1)
                     
                     
                        Artikel 1, nr. 4), erstattes af følgende:
                        »4)   »adgangskriterium 2 for værdipapircentraler«: kriteriet, som er fastlagt i artikel 15, stk. 1, litra b), i retningslinje ECB/2012/13 (*1), dvs. at værdipapircentraler opfylder kriterierne for adgang til T2S-tjenesteydelserne, såfremt de har fået en positiv vurdering af de kompetente myndigheder på grundlag af i) Europa-Parlamentets og Rådets forordning (EU) nr. 909/2014 (*2), for værdipapircentraler, der har deres hjemsted i et land i Det Europæiske Økonomiske Samarbejdsområde (EØS), eller ii) principperne for den finansielle markedsinfrastruktur fra Udvalget om betalings- og clearingsystemer og Den Internationale Børstilsynsorganisation (*3) eller en retlig ramme, der gennemfører disse principper, for værdipapircentraler, der har deres hjemsted uden for EØS
                        
                           (*1)  Retningslinje ECB/2012/13 af 18. juli 2012 om TARGET2-Securities (EUT L 215 af 11.8.2012, s. 19)."
                        
                        
                           (*2)  Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1)."
                        
                        
                           (*3)  CPMI-IOSCO, Principles for Financial Market Infrastructures (april 2012).«"
                        
                     
                  
                        2)
                     
                     
                        Artikel 1, nr. 11), erstattes af følgende:
                        »11)   »Markedsinfrastrukturrådet« (Market Infrastructure Board, MIB): Ledelsesorganet i Eurosystemet, der er oprettet i henhold til Den Europæiske Centralbanks afgørelse (EU) 2019/166 (ECB/2019/3) (*4)
                        
                        
                           (*4)  Den Europæiske Centralbanks afgørelse (EU) 2019/166 af 25. januar 2019 om Markedsinfrastrukturrådet og om ændring af afgørelse ECB/2012/6 om oprettelse af et råd for TARGET2-Securities (Target2-Securities Board) (ECB/2019/3) (EUT L 32 af 4.2.2019, s. 14).«"
                        
                     
                  
                        3)
                     
                     
                        Artikel 1, nr. 12), erstattes af følgende:
                        »12)   »den rådgivende T2S-gruppe« eller »AMI SeCo« (Advisory Group on Market Infrastructures for Securities and Collateral): har samme betydning som i artikel 2, nr. 25), i retningslinje ECB/2012/13;«
                     
                  
                        4)
                     
                     
                        I artikel 3, stk. 1, erstattes ordene »en vurderingsrapport« med ordene »en selvevalueringsrapport«.
                     
                  
                        5)
                     
                     
                        I artikel 3, stk. 2, erstattes ordene »vurderingsrapporten« med ordene »selvevalueringsrapporten«.
                     
                  
                        6)
                     
                     
                        Artikel 5 erstattes af følgende:
                        
                           »Artikel 5
                           Løbende opfyldelse af de fem adgangskriterier for værdipapircentraler
                           
                              1.   En værdipapircentral, som har adgang til T2S-tjenesteydelserne, skal efter at være overgået til T2S til stadighed opfylde de fem adgangskriterier og skal
                              
                                          a)
                                       
                                       
                                          sikre, navnlig gennem en pålidelig selvevaluering, som foretages hvert år, og som underbygges af relevant dokumentation, at den fortsat opfylder adgangskriterierne 1, 3, 4 og 5
                                       
                                    
                                          b)
                                       
                                       
                                          straks fremsende til Markedsinfrastrukturrådet den seneste vurdering, som den relevante kompetente myndighed har foretaget på grundlag af forordning (EU) nr. 909/2014, principperne for finansielle markedsinfrastrukturer fra Udvalget om Betalings- og Markedsinfrastrukturer og Den Internationale Børstilsynsorganisation eller en retlig ramme, der gennemfører principperne for finansielle markedsinfrastrukturer. Hvis ovenstående vurdering ikke er tilgængelig, indgiver værdipapircentralen en selvattestering på grundlag af den relevante dokumentation
                                       
                                    
                                          c)
                                       
                                       
                                          anmode om en ny vurdering fra de relevante kompetente myndigheder af dens opfyldelse af forordning (EU) nr. 909/2014 eller en retlig ramme, der gennemfører principperne for finansielle markedsinfrastrukturer, såfremt der sker væsentlige ændringer i værdipapircentralens system
                                       
                                    
                                          d)
                                       
                                       
                                          straks informere Markedsinfrastrukturrådet, i det tilfælde at en relevant kompetent myndigheds vurdering eller en selvevaluering dokumenterer, at værdipapircentralen ikke opfylder et af de fem adgangskriterier
                                       
                                    
                                          e)
                                       
                                       
                                          på anmodning af Markedsinfrastrukturrådet fremsende en vurderingsrapport, som dokumenterer, at værdipapircentralen fortsat opfylder de fem adgangskriterier.
                                       
                                    
                           
                              2.   Markedsinfrastrukturrådet kan udføre sin egen evaluering og overvåge, at de fem adgangskriterier er opfyldt eller anmode om oplysninger fra en værdipapircentral. Beslutter Markedsinfrastrukturrådet, at en værdipapircentral ikke opfylder et af de fem adgangskriterier, skal den iværksætte proceduren, som er fastlagt i kontrakterne med værdipapircentralerne i henhold til artikel 16 i retningslinje ECB/2012/13.«
                           
                        
                     
                  
                        7)
                     
                     
                        I artikel 3 og 4, og i bilaget, erstattes henvisninger til »T2S-programrådet« med »Markedsinfrastrukturrådet«.
                     
                  
                        8)
                     
                     
                        I artikel 4 erstattes alle henvisninger til »den rådgivende T2S-gruppe« af »AMI SeCo«.
                     
                  
                        9)
                     
                     
                        Bilaget ændres i overensstemmelse med bilaget til denne afgørelse.
                     
                  
         
            Artikel 2
            Overgangsbestemmelse
            For så vidt angår løbende opfyldelse af adgangskriterium 2 for værdipapircentraler, skal vurderingen fra den kompetente myndighed på grundlag af Det Europæiske System af Centralbankers/Det Europæiske Værdipapirtilsynsudvalgs anbefalinger om et værdipapirafviklingssystem forblive gyldig indtil den relevante værdipapircentral er blevet vurderet af de relevante kompetente myndigheder på grundlag af forordning (EU) nr. 909/2014, principperne for finansielle markedsinfrastrukturer eller en retlig ramme, der gennemfører principperne for finansielle markedsinfrastrukturer.
         
         
            Artikel 3
            Ikrafttrædelse
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 7. juni 2019.
            
               Mario DRAGHI
               
                  Formand for ECB
               
            
         
         
            (1)  EUT L 215 af 11.8.2012, s. 19.
         
            (2)  Afgørelse ECB/2011/20 af 16. november 2011 om fastsættelse af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelserne (EUT L 319 af 2.12.2011, s. 117).
         
            (3)  CPMI-IOSCO, Principles for Financial Market Infrastructures (april 2012).
         
            (4)  Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1).
         
            (5)  Den Europæiske Centralbanks afgørelse (EU) 2019/166 af 25. januar 2019 om Markedsinfrastrukturrådet og om ændring af afgørelse ECB/2012/6 om oprettelse af et råd for TARGET2-Securities (Target2-Securities Board) (ECB/2019/3) (EUT L 32 af 4.2.2019, s. 14).
      
      
         
            BILAG
            Bilaget til afgørelse ECB/2011/20 ændres således:
            
                        1.
                     
                     
                        Afsnit II affattes således:
                        »II.   Gennemførelsesbestemmelser for adgangskriterium 2 for værdipapircentraler
                        
                        En værdipapircentral skal indgive følgende dokumentation i forbindelse med dens vurdering på grundlag af dette kriterium:
                        
                                    a)
                                 
                                 
                                    for en værdipapircentral, der har sit hjemsted i et EØS-land, vurderingen eller beviset for dets godkendelse (alt efter hvilken, der er den seneste) fra de relevante kompetente myndigheder på grundlag af Europa-Parlamentets og Rådets forordning (EU) nr. 909/2014 (*1). Hvis et bevis for opfyldelse af denne forordning ikke er tilgængelig, indgiver værdipapircentralen en selvattestering i overensstemmelse med vurderingen og/eller godkendelsen, eller
                                 
                              
                                    b)
                                 
                                 
                                    for en værdipapircentral, der har sit hjemsted uden for EØS, vurderingen eller beviset for dets godkendelse fra de relevante kompetente myndigheder (alt efter hvilken, der er den seneste) på grundlag af principperne for finansielle markedsinfrastrukturer fra Udvalget om Betalings- og Markedsinfrastrukturer og Den Internationale Børstilsynsorganisation (*2) eller en retlig ramme, der gennemfører principperne for finansielle markedsinfrastrukturer, således som disse finder anvendelse. Hvis et bevis for opfyldelse af forordningen om værdipapircentraler ikke er tilgængelig, indgiver værdipapircentralen en selvattestering i overensstemmelse med vurderingen og/eller godkendelsen.
                                 
                              Hvis de relevante kompetente myndigheder konstaterer mangler hvad angår værdipapircentralens overholdelse af forordning (EU) nr. 909/2014, principperne for finansielle markedsinfrastrukturer eller en retlig ramme, der gennemfører principperne for finansielle markedsinfrastrukturer, meddeler den respektive værdipapircentral de relevante detaljer og indgiver redegørelser og beviser vedrørende disse mangler til Markedsinfrastrukturrådet. Værdipapircentralen indgiver også de relevante kompetente myndigheders konklusioner, som de er indeholdt i vurderingen, til Markedsinfrastrukurrådet.
                        Mangler konstateret af de relevante kompetente myndigheder hvad angår værdipapircentralens opfyldelse af forordning (EU) nr. 909/2014, principperne for finansielle markedsinfrastrukturer eller en retlig ramme, der gennemfører principperne for finansielle markedsinfrastrukturer, må ikke efter Styrelsesrådets vurdering bringe den sikre og effektive udveksling af T2S-tjenesteydelser i fare.
                        De ovennævnte oplysninger behandles i overensstemmelse med de relevante ansøgningsprocedurer for adgang til T2S-tjenesteydelserne og med den løbende opfyldelse af de fem adgangskriterier.
                        En værdipapircentral opfylder dette adgangskriterium, hvis:
                        
                                    a)
                                 
                                 
                                    en værdipapircentral, der har sit hjemsted i et EØS-land, er blevet godkendt i henhold til forordning (EU) nr. 909/2014 eller givet en positiv vurdering på grundlag af forordning (EU) nr. 909/2014 i den seneste vurdering foretaget af de relevante kompetente myndigheder, eller
                                 
                              
                                    b)
                                 
                                 
                                    en værdipapircentral, der har sit hjemsted uden for EØS, er blevet godkendt eller givet en positiv vurdering på grundlag af principperne for finansielle markedsinfrastrukturer i den seneste vurdering foretaget af de relevante kompetente myndigheder.
                                 
                              Hvis værdipapircentralen godkendes i henhold til/vurderes på grundlag af en anden retlig ramme end principperne for finansielle markedsinfrastrukturer eller forordning (EU) nr. 909/2014, skal værdipapircentralen fremsende tilfredsstillende dokumentation til Markedsinfrastrukturrådet og Styrelsesrådet for, at den er blevet vurderet på grundlag af en retlig ramme af et niveau og en art, der svarer til principperne for finansielle markedsinfrastrukturer eller forordning (EU) nr. 909/2014.
                        Indeholder de relevante kompetente myndigheders vurdering fortrolige oplysninger, fremlægger værdipapircentralen en sammenfatning eller vurderingskonklusionen som dokumentation for graden af opfyldelse.
                        
                           (*1)  Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1)."
                        
                        
                           (*2)  CPMI-IOSCO, Principles for Financial Market Infrastructures (april 2012).«"
                        
                     
                  
                        2.
                     
                     
                        Følgende indsættes som afsnit VI:
                        »VI.   Generel bestemmelse
                        
                        Opfylder en værdipapircentral med adgang til T2S-tjenesteydelserne ikke længere et af de fem adgangskriterier, iværksætter Markedsinfrastrukturrådet proceduren, som er fastlagt i kontrakterne med værdipapircentralerne.«.
                     
                  
               (*1)  Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1).
            
               (*2)  CPMI-IOSCO, Principles for Financial Market Infrastructures (april 2012).««